28 noyabr kuni ertalab Toshkentdagi Kosmonavtlar metrosi oldida yong‘in kelib chiqdi. Natijada Ichki ishlar vazirligi binosi atrofini tutun qoplagan. Foto: Videodan kadr Yaqin atrofdagi insonlar uylarini tark etgani aytilmoqda. Guvohlariga ko‘ra, yer ostida kabellar yongan bo‘lishi mumkin. Voqea joyiga bir nechta o‘t o‘chiruvchi mashinalar yetib kelgan. “Hududiy elektr tarmoqlari” AJning ma’lum qilishicha, yuqoridagi vaziyatda 110/35/10 kV’li “Sayilgoh” podstansiyasidan chiquvchi 35 kV kuchlanishli kabel tarmog‘i shikastlangan. Vujudga kelgan holat bartaraf etilgunga qadar iste’molchilar to‘liq boshqa tarmoqqa o‘tkazilgan. Rasmiylarga ko‘ra, hozirda elektr energiyasi ta’minotidan uzilishlar yo‘q, hodisa sabablari aniqlanmoqda. Hodisa vaqtida atrofni quyuq tutun qoplab olgan.